Kohli , kook
టీమిండియాకు గట్టి పోటీనిస్తాం: కుక్‌
ముంబై: ప్రపంచ నంబర్‌ వన్‌ టీమిండియా క్రికెట్‌ జట్టుతో జరిగే అయిదు టెస్ట్‌ల సిరీస్‌లో తమను అండర్‌ డాగ్స్‌గా పరిగణించినా ఎలాంటి ఇబ్బంది లేదని జట్టు కెప్టెన్‌ అలెస్టక్‌ కుక్‌ పేర్కొన్నాడు.నిజానికి తమను అలా భావిస్తే ఎలాంటి ఒత్తిడి లేకుండా స్వేచ్ఛగా ఆడే అవకాశం ఉంటుందన్నాడు.బంగ్లాదేశ్‌తో జరిగిన రెండు టెస్టుల సిరీస్‌ను 1-1తో సమం చేసుకున్న ఇంగ్లండ్‌ ఈనెల 9 నుంచి రాజ్‌కోట్‌లో ప్రారంభమయ్యే తొలి టెస్టు ద్వారా భారత పర్యటనను ఆరంభించనుంది.కాగా 2012లో కుక్‌ బృందం 2-1తో నెగ్గిన అనంతరం భారత జట్టు స్వదేశంలో టెస్టు సిరీస్‌ ఓడిపోయింది లేదు.నంబర్‌ వన్‌ జట్టుతో ఆడటం ఎప్పుడూ సవాల్‌తో కూడుకున్నదే అదీ కాకుండా వారి సొంత గడ్డపై ఆడటమంటే మాకు కఠిన పరీక్షగా కుక్‌ పేర్కొన్నాడు.అలాగే మా జట్టులో చాలా మందికి ఇక్కడ ఆడిన అనుభవం లేదు.అయినా ఎలాంటి ఇబ్బంది లేకుండా ఆ జట్టుకు గట్టి పోటీనిచ్చేందుకు సిద్దంగా ఉన్నాం,పెద్ద జట్లతో మేం కూడా మంచి సిరీస్‌లే ఆడాం,గతేడాది నంబర్‌ వన్‌గా ఉన్న దక్షిణాఫ్రికా పై సిరీస్‌ నెగ్గాం,భారత్‌ నుంచి ఎదురయ్యే సవాల్‌ను స్వీకరించేందుకు మా ఆటగాళ్లంతా సిద్దంగా ఉన్నారు అని ఉపఖండంలో 60కి పైగా సగటు కలిగిన కుక్‌ ధీమా వ్యక్తం చేశాడు.నాలుగేళ్ల క్రితం గ్రేమ్‌ స్వాన్‌,మోంటీ పనేసర్‌లతో కూడిన స్విన్‌ విభాగం పటిష్టంగా ఉందని,ప్రస్తుతం తాము అలాంటి స్థితిల లేమని అంగీకరించాడు.కాగా ఆరుగురు బౌరల్లతో బరిలోకి దిగేందుకు అనువైన పరిస్థితులు జట్టులో ఉన్నట్లు తెలిపాడు.గాయంతో బాధపడుతున్న పేసర్‌ జేమ్స్‌ అండర్సన్‌ మంగళవారం జట్టుతో చేరనున్నట్లు ఇంగ్లండ్‌ క్రికెట్‌ బోర్డు వెల్లడించింది.అయితే ఫిట్‌నెస్‌ ను నిరూపించుకున్నప్పటికి తొలి టెస్టుకు అందుబాటులో ఉండడని కెప్టెన్‌ కుక్‌ తెలిపాడు.అండర్సన్‌ రాకతో జట్టు బలాన్ని పెంచుతుందని,విశాఖలో జరిగే రెండవ టెస్టుకు తను ఆడే అవకాశాలున్నట్లు అండర్సర్‌ పేర్కొన్నాడు. రాజ్‌కోట్‌కు చేరుకున్న టీమిండియా కోహ్లీ నేతృత్వంలోని టీమిండియా టెస్టు జట్టు ఈ మేరకు రాజ్‌కోట్‌కు చేరుకుంది.స్థానిక ఆటగాళ్లు పుజారా,జడేజాతో పాటు కలిశారని,హార్థిక్‌ పాండ్యా రోడ్డు మార్గంలో రాజ్‌కోట్‌ వచ్చినట్లు సౌరాష్ట్ర క్రికెట్‌ సంఘం మేనేజర్‌ హిమాన్షు షా వెల్లడించాడు.కాగా 28వ సంవత్సరంలోకి అడుగుపెట్టిన కోహ్లీ జట్టు ఆటగాళ్లు,ప్రియురాలు అనుష్కలో కలిసి హోటల్‌లో ఘనంగా వేడుకలు జరుపుకున్నాడు.అటు కోహ్లీ పుట్టిన రోజు సందర్భంగా సచిన్‌,సెహ్వాగ్‌,పఠాన్‌ తదితరులు శుభాకాంక్షలు తెలిపారు.